# data[].attributes.headline
วิชาหลักการขาย

# data[].attributes.subject
วิชาหลักการขาย

# data[].attributes.body
จุดประสงค์รายวิชา เพื่อให้
1. เข้าใจเกี่ยวกับหลักการขายและความรู้พื้นฐานงานขาย
2. มีทักษะเกี่ยวกับการวางแผนกระบวนการขาย
3. มีเจตคติและกิจนิสัยที่ดีในอาชีพขาย

สมรรถนะรายวิชา
1. แสดงความรู้เกี่ยวกับหลักการขายและความรู้พื้นฐานงานขาย
2. วางแผนการขายตามกระบวนการ
3. แสดงเจตคติและกิจนิสัยที่ดีในอาชีพขาย

คำอธิบายรายวิชา
ศึกษาเกี่ยวกับหลักการขาย คุณสมบัติและจรรยาบรรณของนักขาย กระบวนการขาย การแสวงหา
ลูกค้า การเตรียมตัวก่อนการเข้าพบ การเข้าพบ การเสนอขายและการสาธิต การตอบข้อโต้แย้ง การปิด
การขาย การติดตามและประเมินผลการขาย การบริการก่อนและหลังการขาย โอกาสความก้าวหน้าของนัก
ขาย และเทคโนโลยีที่เกี่ยวข้องกับงานขาย

กรอบการจัดการเรียนรู้

- ครูผู้สอนสอดแทรกหลักเศรษฐกิจพอเพียงให้สอดคล้องกับบทเรียนในรายวิชาที่สอน
- ครูผู้สอนสอดแทรกสาระเนื้อหาการตระหนักในปัญหาการทุจริต มีค่านิยมตวามซื่อสัตย์สุจริต และดำรงฐานะด้วยความสุจริตตามหลักเศรษฐกิจพอเพียง

# data[].attributes.headline
ความหมายและความสำคัญของการขาย

# data[].attributes.subject
ความหมายและความสำคัญของการขาย

# data[].attributes.body
การขายเป็นหน้าที่หนึ่งของการตลาด แต่เป็นหน้าที่ที่สำคัญในการก่อให้เกิดการเปลี่ยนแปลงกรรมสิทธิ์ในสินค้าหรือบริการจากผู้ขายหรือผู้ผลิตไปยังผู้ซื้อหรือผู้บริโภค ทำให้กิจการสามารถบรรลุวัตถุประสงค์( ผลกำไร ) ที่ตั้งไว้

ความหมายของการขาย

ตามประมวลกฎหมายแพ่งและพาณิชย์ (ป.พ.พ.) มาตรา 453 บัญญัติไว้ว่า

“ อันการซื้อขายนั้นคือสัญญาซึ่งบุคคลฝ่ายหนึ่งเรียกว่า ผู้ขาย โอนกรรมสิทธิ์แห่งทรัพย์สินให้แก่บุคคลอีกฝ่ายหนึ่งเรียกว่า ผู้ซื้อ และผู้ซื้อตกลงว่าจะใช้ราคาแห่งทรัพย์สินนั้นให้แก่ผู้ขาย ”

การขายเป็นศิลปะ ซึ่งต้องรู้จักปรับหลักการให้เหมาะสมกับสภาพของลูกค้าแต่ละคน ทุกประเภท ทุกสถานที่ ทุกสถานการณ์   การใช้ศิลปะการขายต้องมีการฝึกฝนจนเกิดความชำนาญ

ความสำคัญของการขาย

วิชาการขายเป็นทั้งศาสตร์ และศิลป์ ดังนั้น ศิลปะการขาย จึงหมายถึง การมีศิลปะในการเกลี้ยกล่อม จูงใจให้คนอื่นเห็นด้วยกับความคิดของเรา โดยเขาได้รับความพึงพอใจหรือประโยชน์จากการกระทำนั้น และเราได้กำไรเป็นการตอบแทน

การเช่าวัตถุมงคลในวัดต่าง ๆ

ดังนั้น จึงสรุปนิยามของคำว่า   การขาย ( Selling )   ได้ว่า เป็นกระบวนการในการชักจูง

จูงใจ หรือกระตุ้นให้บุคคลที่คาดว่าจะเป็นลูกค้าเกิดความต้องการหรือยอมรับในสินค้า บริการ หรือความคิดของตน โดยจะดำเนินการโดยบุคคลหรือไม่ก็ตาม แล้วส่งผลให้เกิดการซื้อสินค้าหรือบริการ หรือยอมรับในความคิดนั้น ๆ ผู้ขายก็จะได้รับผลประโยชน์ทางการค้า

คนเราทุกคน ไม่ว่าอาชีพอะไร ตั้งแต่เกิดจนกระทั่งสิ้นลมหายใจล้วนเป็นคนขายของทั้งสิ้น เพราะไม่ว่าจะเรียนจบหลักสูตรใด ทุกคน(ผู้ขาย) ต้องนำความรู้ความสามารถ(สินค้า) ที่ได้เล่าเรียนมาไปขายให้แก่ผู้ที่มีความต้องการ (นายจ้างหรือผู้ซื้อ)   ผลตอบแทนที่ผู้ขายได้รับคือค่าจ้าง     เงินเดือน   ส่วนผู้ซื้อได้รับผลตอบแทน คือ ผลงานของผู้ขาย

ลักษณะพื้นฐานของการขายที่สำคัญ           มี   7 ประการ ประกอบด้วย

1.  การขายคือการให้ความช่วยเหลือลูกค้า

พนักงานขายต้องรู้ว่า ลูกค้าต้องการอะไร และเสนอขายในสิ่งที่ลูกค้าต้องการ

2.  การขายคือการชักจูงใจลูกค้า

พนักงานขายต้องให้ลูกค้าตัดสินใจซื้อสินค้าด้วยความพึงพอใจในภาพพจน์ของสินค้า

3.  การขายคือการติดต่อสื่อสาร

พนักงานขายต้องถ่ายทอดคุณภาพ   คุณลักษณะ ของสินค้าและผลประโยชน์ที่ลูกค้าจะได้รับได้เป็นอย่างดี

4.  การขายคือการแก้ปัญหาให้กับลูกค้า

พนักงานขายต้องช่วยให้ลูกค้าได้สินค้าตรงความต้องการ

.

5.  การขายคือการให้ความรู้แก่ลูกค้า

พนักงานขายต้องรู้จักสินค้าเป็นอย่างดี และสามารถอธิบาย ให้ความกระจ่างแก่ลูกค้าได้ อย่างชัดเจน และเข้าใจ

6.  การขายเป็นการสร้างความพึงพอใจไม่ใช่เป็นการบังคับ

ลูกค้าซื้อสินค้าด้วยความพึงพอใจ และมีความต้องการในสินค้านั้น มิใช่ด้วยความเกรงใจถูกบังคับ

7.  การขายทำให้ได้สิ่งตอบแทนด้วยกันทั้ง 2 ฝ่าย

ลูกค้าได้สินค้าที่ต้องการ และพอใจ   พนักงานขายได้ค่าสินค้าเป็นการตอบแทน